ഭരണസമിതിയുടെ ജനവിരുദ്ധ നയങ്ങള്ക്കെതിരെ കരിമ്ബയില് യുഡിഎഫ് പ്രക്ഷോഭം കരിമ്ബ: തെരുവ് വിളക്കുകള് സ്ഥാപിച്ചതിലുള്ള അപാകത പരിഹരിക്കുക, സിഎഫ്എല്ടിസി അഴിമതി അന്വേഷിക്കുക, കര്ഷകരെ സംരക്ഷിക്കുക, മാലിന്യ സംസ്ക്കരണം ശാസ്ത്രീയമാക്കുക, ലൈഫ് ഭവന പദ്ധതി കാര്യക്ഷമമായി നടപ്പിലാക്കുക തുടങ്ങിയ ആവശ്യങ്ങള് ഉന്നയിച്ച് കരിമ്ബ ഗ്രാമ പഞ്ചായത്ത് ഭരണസമിതിക്കെതിരെ ഐക്യജനാധിപത്യ മുന്നണി കരിമ്ബ പഞ്ചായത്ത് കമ്മിറ്റി പഞ്ചായത്ത് മാര്ച്ചും ധര്ണയും നടത്തി. ധര്ണ്ണ മണ്ണാര്ക്കാട് ബ്ലോക്ക് വൈസ് പ്രസിഡന്്റ് മുഹമ്മദ് ചെറുട്ടി ഉദ്ഘാടനം ചെയ്തു. കോവിഡ് പരിചരണ കേന്ദ്രത്തിന്റെ പേരില് ലക്ഷ കണക്കിന് രൂപ അഴിമതി നടത്തിയതായും ലൈഫ് പദ്ധതി നടത്തിപ്പില് അര്ഹതപ്പെട്ടവരോട് വിവേചനം കാണിച്ചതായും സമര നേതാക്കള് പറഞ്ഞു. യു.ഡി.എഫ് ചെയര്മാന് കെ.കെ ചന്ദ്രന് അധ്യക്ഷത വഹിച്ചു. മുസ്ലീം ലീഗ് കോങ്ങാട് നിയോജക മണ്ഡലം ചെയര്മാന് യൂസഫ് പാലക്കല്, കോണ്ഗ്രസ് ബ്ലോക്ക് പ്രസിഡന്്റ് സി.എന് ശിവദാസന്, ഐ.എന്.ടി.യു.സി ജില്ലാ സെക്രട്ടറി എം.കെ മുഹമ്മദ് ഇബ്രാഹിം, മുഹമ്മദ് ഹാരിസ്, യു.ഡി.എഫ്. കണ്വീനര് മുഹമ്മദ് മുസ്തഫ, രാജി പഴയ കളം, ഹരിദാസ്, വി.സി.ഉസ്മാന് തുടങ്ങിയവര് പ്രസംഗിച്ചു.